Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2834

(1) Az e megállapodás hatályba lépését követő öt év elteltével bármelyik Fél kérésére a Felek közösen felülvizsgálják vám-visszatérítési és aktív feldolgozási rendszereiket. Egy évvel a hatálybalépés után, és azt követően évente, a Felek kölcsönösségi alapon kicserélik a vámvisszatérítési és aktív feldolgozási rendszereikre vonatkozó, rendelkezésükre álló információkat, valamint az alábbiakra vonatkozó részletes statisztikákat: EU/KR/P1/hu 23 1.1 Importstatisztikák szolgáltatása 8/10 számjegy szinten országonként, kezdve az e megállapodás hatályba lépését követő egy év elteltétől, a következő HR 2007 vámtarifaszámok alá sorolt anyagok importjáról: 8407, 8408, 8522, 8527, 8529, 8706, 8707 és 8708, valamint exportstatisztikák a következők tekintetében: 8703, 8519, 8521 és 8525-tól 8528-ig. Kérés esetén más anyagokról és termékekről is szolgáltatnak ilyen statisztikát. Rendszeresen információt kell cserélni az e cikk (3) bekezdése alapján bevezetett vámvisszatérítési és aktív feldolgozási rendszerekre vonatkozó korlátozások végrehajtása érdekében tett intézkedésekről.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes